Si Pio kan Pietrelcina (25 Mayo, 1887 – 23 Septyembre 1968) sarong Capuchinong Padi kan  Capuchin na tubong Italya asin siya tinatawan pag-onra bilang sarong santo kan Simbahan nin Romana Katolika. Namundag siyang Francesco Forgione, asin tina'wan siya kan pangaran na Pio kan siya uminayon sa mga Capuchin. Popular siya sa bansag na Padre Pio kan siya naordenan na sa pagkapadi. Orog siyang nabantog huli sa mga ngangalsan ipinahiling niya asin huli sa saiyang stigmata. Kan Hunyo 16 2002, siya pigkanonisar ni Papa Juan Pablo II.